Kyrön oma tislaamofestivaali Isossakyrössä
Kyröfest, festari vai hiukan suuruudenhullut pihajuhlat? Emme tiedä, mutta sen tiedämme, että elämyksiä riittää. Kyröfest on muutakin kuin ajankohtaista kotimaista musiikkia laidasta laitaan. Kyröfest on tunnelmointia Kyröjoen uniikissa rantamaisemassa. Kyröfest on yhdessä tehtyjä ja koettuja taide-elämyksiä. Kyröfest on herkullisia rukiisia juomia ja unohtumattomia lähiruokaherkkuja. Kyröfest on tislaamokierroksia ja tastingejä sekä cocktail-kouluja. Kyröfest 2023 artistit: The Holy 22-Pistepirkko Pekko Käppi & K:H:H:L Yeboyah Jesse Markin Mary Ann Hawkins Tamara Luonto Roos + Berg DJ set Järjestämme tuttuun tapaan bussikuljetuksen Kyröfesteille ja takaisin lähikaupungeista Vaasasta ja Seinäjoelta. Kyrö Distillery Company juhli viime vuonna 2022 täysiä pyöreitä vuosia, sillä yrityksen perustamisesta tuli kuluneeksi 10 vuotta. Tällä hetkellä Kyröllä on toimipisteet Isossakyrössä, Helsingissä, Berliinissä ja Lontoossa. Isossakyrössä sijaitsee myös Kyrön tislaamon vierailukeskus, jossa käy vuosittain noin 15 000 vierailijaa. Lisätietoja: kyrofest.fi
Veera Rislachius (s. 1993.) on alkujaan Isokyröläisyntyinen taiteilija, joka on eksynyt vuosien saatossa kiertelemään ja kaartelemaan vähän sielä sun täällä - niin opintojen, sattumien kuin impulssiensakkin mukana. Nyt juhlan kunniaksi Rislachius kuitenkin toi taiteensa kotia Kyrööhin kyläälemähän - ja syitä juhlaan löytyykin useita! Rislachiuksen taideteoksia on ollut esillä Kyrö Distillery Companyllä ensimmäisen kerran kymmenen vuotta sitten, tislaamon avajaisjuhlien yhteydessä - jolloin tulevista, maailmankuuluja juomia keittävistä tislauspannuista oli vasta nähtävillä teipillä piirretyt ääriviivat seinillä. Tämän 10-vuotisjuhlan lisäksi, ALGEBRA-näyttelyllään Rislachius riemuitsee myös keväistä valmistumistaan Kuvataiteen ja kulttuurin kandidaatiksi, sekä kilistää lasia (mieluiten Kyrön Ruusupurolla) omalle orastavalle ikäkriisilleen, 30-vuoden rajapyykin juuri vastaanottaneena! Taiteilijana Veera Rislachius työskentelee ja toteuttaa itseään monialaisesti, hypehdellen aina perinteisestä maalaustaiteesta ja kuvanveistosta myös muunmoassa videoteoksiin ja interaktiivisiin installaatioteoksiin. Rislachiuksen teoksissa on aistittavissa taiteilijan pohdinnat eksistentiaalisista, avoimista kysymyksistä ja niiden herättämistä tunteista - kuin myöskin leikkimieliset tarkastelut vanhojen sananlaskujen ja nostalgiaa henkivien elementtien parissa. ALGEBRA on Rislachiuksen ensimmäinen soolonäyttely kuvataiteilijaksi valmistumisen jälkeen, ja nähtävillä on valikoituja teoksia Rislachiuksen viime vuosien taiteellisesta tuotannosta - osan tuoreimmista teoksista nähden päivänvalon nyt Kyrön Vierailukeskuksella ensimmäistä kertaa. Rislachiuksen teoksia on ollut aiemmin esillä mm. MUU Helsinki Nykytaidekeskuksessa, Helsingin Myymälä2:sessa sekä Pietarsaaren kaupunginmuseon Tupakkamakasiinilla. www.rislachius.com Näyttelyn avajaisia vietetään lauantaina 15.7.2023 klo 19!
Tislaamokierrokset 12 €, perinteinen tasting 23 €, viskitasting 26 €
{"fi":"Varaathan paikat etukäteen verkkosivuiltamme. ","sv":"","en":""}
Kyrö Distillery Companyn Vierailukeskus, Oltermannintie 6, 61500 Isokyrö
27.6.-12.8. Ti-la: Perinteinen tislaamokierros klo 13:30 & viskiin painottuva tislaamokierros 16:30
Hyppää mukaan Kyrön matkaan ja tule tislaamokierrokselle Isonkyrön hurmaaviin maalaismaisemiin. Kierroksella tutustut tuotantotiloihin. Viskitislaamon makea tuoksu huumaa, ja näet kuinka tuotteiden valmistus käytännössä tapahtuu. Kuulet kuinka idea Kyrö Distillerystä sai alkunsa saunan lauteilta ja mitä kaikkea matkan varrella onkaan ehtinyt tapahtua. Tiistaista lauantaihin 27.6.-12.8. Perinteinen tislaamokierros klo 13:30 Viskiin painottuva tislaamokierros klo 16:30 Englanninkielinen tislaamokierros lauantaisin klo 18:30 Maistelut järjestetään aina kierrosten jälkeen paikan varanneille. Varaathan paikat kierroksille ja maisteluun etukäteen: visit.kyrodistillery.com Kyrön vierailukeskus sijaitsee Isossakyrössä leppoisana virtaavan Kyrönjoen rannalla. Olemme avoinna kesäisin sesonkiaikaan tiistaista lauantaihin ja ryhmävarauksille ympäri vuoden. Keittiömme palvelee kesäsesongin aikaan kaikkia vierailijoita, mutta sesongin ulkopuolilla menumme on saatavilla ainoastaan ryhmille ennakkovarauksesta. Vierailukeskuksella kuulet Kyrön tarinoita tislaamokierroksilla, pääset maistelemaan herkullisia rukiisia tuotteitamme tastingeissa, ja tietenkin, maistuvia rukiisia cocktaileja ravintolassamme. Härmän Liikenne kuljettaa Kyrön tislaamolle Kesällä Härmän Liikenteen bussi kyyditsee Seinäjoelta tislaamolle 22.7., 29.7. sekä 5.8. hintaan 12 €/hlö. Katso lisätiedot ja varaa paikat: https://harmanliikenne.fi/tuote/bussilla-kyron-tislaamolle/
Ohjelmallinen kulttuuri-ilta Kiuaskalliolla 13.7. klo 18:00, esiintyjänä Mathias Sandberg trio & Paavo B Mikkonen
Kulttuuri-ilta 13.7. - Mathias Sandberg trio & Paavo B Mikkonen @Kiuaskallio
Kurikan kaupungin kulttuuritoimi järjestää perinteeksi muodostuneita tori- ja kulttuuri-iltoja läpi kesän! Ohjelmalliset illat pitävät sisällään paikallisten, sekä vierailevien esiintyjien esityksiä. 13.7. Kulttuuri-ilta @Kiuaskallio 18:00 Paavo B Mikkonen 19.00 Mathias Sandberg trio
Tapahtuma jossa näytteillä entisajan maatalouskoneita sekä työnäytöksiä
Tapahtumassa näytteillä enesiajan maatalouskoneita, traktoreita, maamoottoreita, työkoneita, viljankorjuukoneita jne. Lisäksi työnäytöksiä kuten mm. viljankorjuuta, puintia, riihitsemistä, perunana-nostoa (yleisö voi itse noukkia perunoita itselleen korvauksetta), kyntöä jne. Tarjolla ruokaa, kahvia, makkaraa, lättyjä, jäätelöä jne. Tervetuloa koko perheen voimin. Pääsylippu 12 euroa, lapset alle 12v ilman. Myös pankkikortilla voi maksaa.
[{"name":"Taidegalleria Lakeus2023.png","url":"https://dsre702v2imo2.cloudfront.net/event-images/elw8ljpqfyth_Taidegalleria Lakeus2023.png"}]
Kauhavan Ylihärmässä v. 1869 rakennetussa pohjalaistalossa Taidegalleria Lakeudessa järjestetään toista kesää ryhmänäyttely ja Taidepuoti.
Ryhmänäyttely Yhteys ja Taidepuoti Taidegalleria Lakeudessa Kauhavalla
Näyttelyyn on kuratoitu eri-ikäisiä ja taustaisia taiteilijoita ympäri Suomen, joista reilu 30 prosenttia valittiin eteläpohjalaistaustaisista tekijöistä. Näyttelyn kymmenelle taiteilijalle annetaan näyttelykorvaukset gallerian ja kerättyjen sponsoreiden kautta. Ryhmänäyttely Yhteyden taiteilijat ovat Matilda Hööpakka, Maria Björklund, Emilia Lehikoinen, Timo Ahjotuli, Severine Cuenod, Aila Ahmakallio, Kirsi Julku, Reijo Haukia, Anna K Greus, Hanne Kontiola ja Maria Leskinen. Tekijöistä Matilda, Kirsi, Hanne ja Maria ovat eteläpohjalaistaustaisia. Taidepuodissa on mukana Lotta Strandman, Severine Cuenod, Rauni Koivisto, Johanna Partanen, Pirkko Hakomäki, Maria Björklund, Kristiina Mäkimattila, Eeva Huotari, Anna K Greus ja Maria Leskinen Taidegalleria Lakeudessa järjestetään myös erilaisia maksuttomia työpajoja Keskiviikkoisin klo 16-17 Käsityöklubi: Käsitöiden tekoa, ideoiden jakoa ja yhdessäoloa. Oma käsityö mukaan. Keskiviikkoisin klo 18.15 ryhnmänäyttelyn taiteilijoiden etähaastattelut, joita voi tulla kuuntelemaan gallerian Facebook ja Instagramjulkaisujen linkkien kautta. Torstaisin klo 16-17 Taidepaja: vaihtuvia taideteemoja alakouluikäisille lapsille Lauantaisin klo 16-17: Kirjaklubi: kirjavinkkauksia, kirjavaihtoja ja lukuhetkiä. Talossa on yhä aistittavissa entisajan tunnelma. ”Haluamme samalla edistää paikallista kulttuuriperinnettä, tarjoamalla yleisölle mahdollisuuden tutustua perinteikkääseen paikkaan”, talon omistaja ja entinen asukas Vesa Leskinen kertoo. Gallerian kesän toimintaa on lähtenyt tukemaan Kauhavan kaupunki. Galleria on avoinna 5.7.-31.8.2023 ke-su klo 12-18 Kankaantie 370, 62375 Ylihärmä, Kauhava Vapaa pääsy! Lämpimästi tervetuloa!
{"fi":"Ei ilmoittautumista","sv":"","en":""}
Nuori kilpailuvoittaja Aleksanteri Wallius soittaa Lakeuden Ristin konserttiurkuja
Suvimusiikki -konsertti Lakeuden Ristissä su 9.7. klo 18
Nuoresta iästään huolimatta Aleksanteri Wallius on jo saavuttanut paljon menestystä. Tammikuussa 2023 hän voitti ensimmäisen palkinnon Wiesbadenin 23. kansainvälisessä urkukilpailussa. Kesäkuussa 2023 hän oli finalistien joukossa USA:ssa Longwood Gardens -urkukilpailussa. Lakeuden Ristissä hän soittaa sekä ranskalaisromanttisia urkuteoksia, että Johan Sebastian Bachin tuotantoa. Ohjelmamaksu 10€ Vapaa pääsy, tervetuloa!
[{"name":"11 Näyttökuva 2023-07-05 082130.jpg","url":"https://dsre702v2imo2.cloudfront.net/event-images/2a05qak8ljpa08qb_11 Näyttökuva 2023-07-05 082130.jpg"}]
Tervetuloa kiertämään kirppiksiä Vimpeliin 22.7.2023
Tervetuloa kiertämään kirppiksiä Vimpeliin lauantaina 22.7. klo 10-15! Tapahtuma Facebookissa: https://www.facebook.com/events/995294838163689 Voit pyytää kartan s-postilla: maila.riihiaho@gmail.com
Kaksi ilmaista työpajaa, taiteilijaesittely, työhuonevierailu ja valokuvanäyttely
Kuvataiteen päivän tapahtumat Varikko Galleriassa
Varikko Galleriassa tapahtuu kuvataiteen päivänä! Voit osallistua Kuvataiteilija Minna Salosen ohjaamaan kolmiulotteisen maalauksen työpajaan (MAX. 10 osallistujaa) klo. 13.00-16.00 sekä sarjakuvataiteilija Siiri Viljakan Zine työpajaan klo. 16.00-19.00. Siiri Viljakka kertoo samalla myös taiteellisesta työskentelystään. Työpajat ovat osallistujille ilmaisia ja niihin ilmoittautudutaan etukäteen joko sähköpostitse galleriavarikko@gmail.com tai puhelimitse 044 0669920 Kuvataiteilija Aeon Luxin työhuoneelle pääsee vierailemaan klo. 18.00. Galleriassa on esillä Konsta Leppäsen valokuvanäyttely Imperiaalinen laskuvesi. Tervetuloa taiteen pariin Varikolle! Tapahtumaa on tukenut Alfred Kordelinin säätiö.
Piirin toimijoiden kesämarkkinat ja vilttikirppis Piirin kesälavalla la 8.7.2023 klo 12-16
PIIRIN KESÄMARKKINAT Lauantaina 8.7. klo 12-16 Piirin toimijoiden kesämarkkinat ja vilttikirppis Piirin kesälavalla klo 12-16 Piirin kesälavalla myynnissä Piirin toimijoiden tuotteita ja avoin vilttikirppis kaikille. Varaa maksuton paikkasi vilttikirppikseltä: yhteistuottaja@gmail.com Piirin kesälavalla voit tutustua upean Röllimetsän lavasteisiin ja avoinna on myös Teatteri Hysterian kahvila. Luvassa myös lipputarjouksia! Kesäinen yhteislaulutuokio Piirin kesälavalla klo 13 Tervetuloa laulamaan Piirin kesälavalle tunnettuja ja kesäisiä yhteislauluja muusikko Henri Peltolan säestämänä. Yhteislauluhetken kesto noin 45 min. Piirin opastuskierros klo 14 Seinäjoen oppaiden kierros Piirin historiasta Piirin ulkoalueilla. Lähtö Hallintolan edestä. Sairaalamuseo avoinna klo 12-16 G-Moodin 3-vuotissyntymäpäivät klo 12-16 Myymälä avoinna TP-rakennuksessa. Luvassa synttäriohjelmaa. Piirin kirkko avoinna klo 12-16 Tervetuloa tutustumaan Piirin kirkkoon. Kesähartaudet klo 13 ja klo 15 Ravintola Verstas avoinna klo 12-16 Ravintolan kahvila ja baari avoinna klo 12 alkaen. Klo 15 alkaen tarjolla Verstaan kesämenu. Tervetuloa viihtymään aurinkoisella kesäterassilla. Pajkka avoinna klo 12-16 TA-rakennuksessa Pajkka on uusi, viihtyisä juhlatila ja vuokrastudio Piirin alueella. Olemme kesämarkkinoilla mukana esittelemässä toimintaamme. Tervetuloa suunnittelemaan syksyn ja talven juhlia kanssamme!
Tervetuloa yhteislauluiltaan Vanhaan Rintakosken taloon, koskenkyläntie 49 Alkumutka.
Yhteislauluilta vanhalla Rintakosken talolla
Tervetuloa yhteislauluiltaan 6.7.-23 klo 18.00, Vanhaan Rintakosken taloon, koskenkyläntie 49 Alkumutka. Laulattajina Keijo ja Tapio Mäenpää. Väliajalla yllätys esiintyjä. Paikalla puhvet ja arvontaa.
Lappajärven museon kesän 2023 näyttelyt Ville Syrjälän valokuvia ja Jukka Karin metallilöytöjä
Lappajärven museossa on kesällä 2023 esillä Ville Syrjälän valokuvia Lappajärveltä vuosilta 1980-1990. Näyttelyn valokuvat (n. 230 mustavalkokuvaa) on koottu Syrjälän noin 10 000 digitoidun kuvan kokoelmasta. Heino Vilhelmi (Ville) Syrjälä (1934 – 1992) oli lappajärveläinen maanviljelijä, kunnallispoliitikko ja Järviseudun Sanomat -paikallislehden toimittaja. Syrjälä sai monipuolisesta toiminnastaan vuonna 1991 pitäjäneuvoksen arvonimen. Ville Syrjälä toimi Järviseudun Sanomien paikallistoimittajana vuosina 1972 – 1992. Tänä aikana hän kuvasi ja kirjoitti lehtijuttuja Lappajärveltä eri tapahtumista, järjestötoiminnasta, henkilöistä, yrityksistä ja yhteiskunnallisesta toiminnasta. Osalla aikakauden tapahtumista on paikallisen merkityksen lisäksi maakunnallista, jopa valtakunnallista merkitystä, esim. Lappajärven musiikkipäivät, Tulivuorirock ja Patokapina. Lappajärvi-seuran hallussa on Syrjälän lehtityön jäljiltä negatiivikokoelma, jossa on noin 28 000 kinofilminegatiivia. Kokoelmasta noin 10 000 valokuvaa on nyt digitoitu. Kuvamateriaalin runsaus on tuottanut näyttelykuvien valitsijoille hankaluuksia. Siksi näyttelystä on rajattu pois joitakin aihealueita, kuten urheilu ja viralliset kunnalliseen tai muuhun hallintoon liittyvät kuvat. Näyttelyssä on haluttu tuoda esille Lappajärven kylien elämää, työtä ja tilanneotoksia sekä henkilökuvia. Syrjälän kuvien lisäksi esillä on pieni kokoelma lappajärveläisen alan harrastajan Jukka Karin metallinpaljastajalla löytämiä esineitä: rahoja, sotilasnappeja ja metalliesineitä ajalta 1560-1900. Museo on avoinna 1.7.-30.7. ti-pe klo 11-17 ja la-su klo 12-16.
Ohjelmallinen kesätori-ilta Kurikan Yhteiskoulun auditoriossa 4.7. klo 18:00, esiintyjinä Daniel Kemish (GB) ja Tuppu accoustic
Kesätori-ilta 4.7. - Daniel Kemish (GB) & Tuppu acoustic
Kurikan kaupungin kulttuuritoimi järjestää perinteeksi muodostuneita tori- ja kulttuuri-iltoja läpi kesän! Ohjelmalliset illat pitävät sisällään paikallisten, sekä vierailevien esiintyjien esityksiä. HUOMIO! Tori-ilta on siirretty huonon sääennusteen vuoksi Kurikan Yhteiskoulun auditorioon. 4.7. Tori-ilta 18:00 Daniel Kemish (GB) 19:00 Tuppu accoustic Tori-iltoihin myös varattu tilaa torimyyjille: https://kurikka.fi/tyo-ja-yrittaminen/toripaikat/
Jurvan museon kesänäyttelyihin voi tutustua museon aukioloaikoina 4.7. - 26.8.2023 tiistaista lauantaihin klo 12-16.
Liput 15e, 10 e opiskelijoille ja tanssin opetukseen osallistujille
{"fi":"Ilmoittaudu tanssin opetukseen Annikalle: 044 2412 495 ","sv":"","en":""}
Tanssia, hyvää musiikkia ja tanssin opetusta elokuisena iltana Pukkilansaarella.
Yhtenä iltana -tanssit 12.8.2023 Oletko kuullut vanhempiesi ja isovanhempiesi hauskoja tarinoita tansseista? Nyt sinulla on mahdollisuus kokea tanssit yhtenä iltana itsekin! Pidetään hauskaa tanssin, musiikin ja hyvän seuran merkeissä kun Jani Kujala & Tanssiorkesteri Siders sekä Von Kaajat esiintyvät Pukkilansaarella lauantaina 12.8.2023. Eli yhtenä Isonkyrön vilkkaimpana tapatumaviikonloppuna! 1700-luvun markkinoiden lauantain markkinapäivän kruunaa tietenkin Yhtenä iltana -tanssit. Järjestämme halukkaille tanssin opetusta klo 19 alkaen, jonka avulla tanssit itsevarmasti yöhön asti! Tanssin opetukseen osallistuja pääsevät tapahtumaan 10e pääsylipulla, kuten myös opiskelijat. Norm. liput 15e. Saarella voit ottaa kuvia itsestäsi ja kavereiden kanssa upealla polaroid-kuvauspisteellä. Päivitämme tapahtumaan lisätietoa kesän aikana. Merkkaa jo tanssit kalenteriin ja älä missaa yhtä kesän ikimuistoisinta tapahtumaa! Yhteistyössä Nuori Yrittäjyys Kyrönmaa -hanke, Kyrönmaan Yrittäjäyhdistykset, YHYRES nuorisojaosto, Pukkilansaari ja Rantalavaviihde Oy. Aina voi yhtenä iltana tanssiihin lähtiä!
Musikaalietkot villasukissa - Suuren suosion saavuttanut teatterin ja käsitöiden ystävien ilta saa jatkoa!
Save The Date! Yhteistyössä: Seinäjoen kaupunginteatteri & Taito Etelä-Pohjanmaa MUSIKAALIETKOT VILLASUKISSA Keskiviikkona 6.9. klo 18-20.30 Teatteriravintolassa Suuren suosion saavuttanut teatterin ja käsitöiden ystävien ilta saa jatkoa! Syyskuussa kokoonnutaan Seinäjoen kaupunginteatterin Teatteriravintolaan nauttimaan kotoisasti käsitöistä, pikku iltapalasta sekä saman henkisestä seurasta. Teatteritalossa on käynnissä syksyn Niin kuin taivaassa –menestysmusikaalin harjoitukset, mutta ei huolta: puetaan villasukat jalkaan, niin voimme hiippailla hipihiljaa kulissikierrokselle teatterin uumeniin! Kierroksen aikana muun muassa päästään pukusuunnittelija Leena Rintalan johdolla kurkkimaan, miten musikaaliin valmistaudutaan puvustamossa. UUTTA: Tilaisuudessa julkistetaan uudet Tunteiden tekijä –malliston lapaset tekemispaketteineen! Illan hinta on 39,50 € ja se sisältää Tunteiden tekijä -tekemispaketin lapasiin, tarjoilut; alkumaljan, kahvin ja suolapalan sekä illan ohjelman (ei kuulu Taitokorttiin) Lapasten neulomisen voit aloittaa halutessasi illan aikana ja saat siihen tarvitessasi ohjausta. Mukaasi voit ottaa sukkapuikot nro 3,5 tai voit hankkia ne paikanpäältä. Olet sydämellisesti tervetullut tähän mielenkiintoiseen iltaan viettämään aikaa niin käsitöiden kuin teatteriaiheiden parissa. Paikkoja on rajoitettu määrä. Ilmoittautuminen tilaisuuteen on mahdollista lauantaista 12.8. klo 11 alkaen. Tapahtuma järjestetään ke 6.9. klo 18.00-20.30 Seinäjoen kaupunginteatterin teatteriravintolassa. Yhteistyössä: Seinäjoen kaupunginteatteri ja Taito Etelä-Pohjanmaa, Seinäjoen taitokeskus
Let’s Tango! Tangojen kunniaksi, makuja Argentiinasta.
LA 8.7.2023 ARGENTINIAN BRUNCH!!! Let’s Tango! Tangojen kunniaksi, makuja Argentiinasta. Yhdistä brunssi kuuman kahvikupillisen tai virkistävän kuoharin kanssa saadaksesi äärimmäisen brunssikokemuksen. Brunssi on täydellinen tapa aloittaa päivä! TERVETULOA! _____________________________ LA 8.7.2023 ARGENTINIAN BRUNCH (22€/28€) Tarjolla mm. - Highlander härän filettä Jaloviinakastikkeessa - Smetana lohta - Grilliperunoita - Grillikasviksia - BBQ-possua - Nakkeja - Lihapullia - Salaatteja - Juustolautanen - Runsas jälkiruokatori - Ja paljon muuta _____________________________ JUOMATARJOUKSET BRUNSSIN YHTEYDESSÄ: Sielukas talon valkoviini… Holy Smoke WHITE - Chardonnay 19,00€ (norm. 39,50€) 75cl, Mendosa, Argentina 13% Lasillinen kuohuviiniä… Castellblanc Cava Seco 3,00€ (norm. 8,00€) 12cl, Espanja, 11,5% _____________________________ TULEVAT BRUNSSIT: 15.7. American Brunch 22.7. BBQ Brunch Päivittelemme listaa… ___________________________________ Pöytävaraukset: Laita meille meiliä osoitteeseen myynti@holysmoke.fi tai pirauta meille +358 44 2354113, niin järjestetään teille varaus kuntoon! Voit varata pöydän myös lomakkeella: bit.ly/holysmokeyhteydenotto Facebook kaverit & instagram seuraajat: 22€/hlö, norm. 28€/hlö. Pienet lapset on 1,5€/ per ikävuosi. Brunssi tarjolla klo 11:30-14:00. Lauantaisin menun annokset ovat tilattavissa klo 12:00 jälkeen. Eikä tässä vielä kaikki. Normaalihintaisesta brunssista saat leiman LOUNASPASSIIN. Keräämällä 10 leimaa, saat 20€ arvoisen etusetelin Holy Smokeen! Passin saat veloituksetta kassalta.
8€ aikuiset, lapset alle 10v. ilmaiseksi MAKSU KÄTEISELLÄ
Traktorimuseolla vietetään museopäivää 8.7.2023 klo 10-14
Etelä-Pohjanmaan traktorimuseolla vietetään museopäivää lauantaina 8.7. klo 10-14. Tule tutustumaan Suomen laajimpaan traktorivanhusten yksityiskokoelmaan. Museolla kahdessa hallissa 150 entisöityä traktoria eri vuosikymmeniltä.
Pieni pyhiinvaellus -näytelmä Onnelan Kesäteatterissa
Veli-Pekka Hännisen käsikirjoittama, jo klassikoksi noussut Pieni pyhiinvaellus -elokuva on voittanut lukuisia elokuva-alan palkintoja. Tarina linkittyy ainutlaatuisella tavalla eteläpohjalaisuuden historiaan käsitellen mm. herännäisyyttä sosiaalisena ilmiönä. Tarinassa syntymä ja kuolema, häpeä ja kunnia kietoutuvat yhteen koskettavaksi kudokseksi. Pienen pyhiinvaelluksen kaikkien aikojen ensimmäinen teatteriversio saa kantaesityksensä Onnelan Kesäteatterissa kesällä 2023. Näytelmä on Onnelan Kesäteatterin suursatsaus, mitä tukee mm. Suomen Kulttuurirahaston Etelä-Pohjanmaan rahasto. Tarinan keskiössä on nuori Ritva, joka odottaa aviotonta lasta. Ritvan sisko Leila on ainoa joka asiasta tietää, mutta siskosten välit rakoilevat. Ritva joutuu kamppailemaan äidinrakkauden ja ympäröivän yhteisön normien ristipaineessa. Ratkaisevaan rooliin tarinassa nousee vanha körttipastori, joka pienen viattoman lapsen kautta löytää kuolinvuoteellaan armon todellisen merkityksen. Näytelmän dramatisoi alahärmäläislähtöinen teatteritaiteen maisteri Juha Ekola. Ekolan sovitus keskittyy yhtäältä joka ihmisen sydämessä asuvaan armoon – ja toisaalta siihen pelkoon, että joutuu tuomituksi ja ajetuksi joukosta pois. Näytelmän ohjaa Katja Kujala. Pieni pyhiinvaellus -näytelmä on osa Seinäjoen herättäjäjuhlien 2023 oheisohjelmaa. Onnelan Kesäteatteri lähti aikanaan etsimään Kauhavan herättäjäjuhlaohjelmaan sopivaa näytelmää sillä ajatuksella, ettei sen haluttu olevan suoran julistava tai uskonnollinen, vaan enemmänkin herännäisyyttä sivuavaa aihetta teatterin keinoin kriittisesti tarkasteleva ja ajatuksia herättävä. Pienessä pyhiinvaelluksessa tämä tavoite yhdistyy eteläpohjalaiseen historiaan ja kulttuuriin ainutlaatuisella tavalla. Lippu 22 € + palvelumaksu. Väliaikatarjoilu (kahvi/tee/mehu ja pulla) sisältyy lipun hintaan. Ikäraja: 12 vuotta Kesto: 1h 45 min